č.j. R 631/2013

Vo Zvolene, 21.01.2013

**D O D A T O K  č. 1**

**k Organizačnej smernici č. 1/2011**

**Záverečné a habilitačné práce na Technickej univerzite vo Zvolene,**

ktorá bola schválená vedením TU vo Zvolene dňa 5. septembra 2011

**Čl. 1**

Organizačná smernica č. 1/2011 Záverečné a habilitačné práce na Technickej univerzite vo Zvolene sa uznesením vedenia Technickej univerzity vo Zvolene zo dňa 21.1.2013 mení a dopĺňa takto:

1. **V Článku 5 ods. (1)**
2. poznámka pod čiarou – STN ISO690: 1998. Dokumentácia – Bibliografické odkazy – Obsah, forma a štruktúra, STN ISO 690-2: 2001. Informácie a dokumentácia. Bibliografické citácie. Časť 2 : Elektronické dokumenty alebo ich časti – **sa nahrádza STN ISO 690** platnej od mája 2012.
3. **V Článku 6 ods. (1) bod c) a d) znie:**
4. Formálna úprava prác vychádza zo štandardov:

c) STN ISO 690: 2012. Informácie a dokumentácia. Návod na tvorbu bibliografických odkazov na informačné pramene a ich citovanie.

d) vypúšťa sa

e) mení sa na d).

1. **V Článku 7 ods. (1) znie:**
2. Záverečné práce sa odovzdávajú v tlačenej forme v jednom vyhotovení na príslušnej katedre (bakalárske a diplomové práce), resp. v tlačenej forme v štyroch vyhotoveniach na príslušnom školiacom pracovisku (dizertačné práce).
3. **V Článku 7 ods. (4) znie:**

(4) Autor (študent, autor habilitačnej práce) je povinný predložiť záverečnú alebo habilitačnú prácu aj v elektronickej forme, vo formáte .pdf jej odovzdaním (vložením) do UIS, vrátane všetkých príloh. Autor habilitačnej práce pri plnení povinností vyplývajúcich z čl. 7 spolupracuje s Referátom pre vedecko-výskumnú činnosť Technickej univerzity vo Zvolene. Elektronická forma záverečnej alebo habilitačnej práce musí byť identická s vytlačenou formou záverečnej alebo habilitačnej práce. Za zhodu tlačenej a elektronickej formy zodpovedá autor. Veľkosť súboru s prácou v elektronickej forme musí byť menšia ako 50 MB.

1. **V Článku 7 ods. (8) znie:**

(8) UIS umožní vytlačenie „Licenčnej zmluvy o použití záverečnej a habilitačnej práce“, Žiadosti autora o predĺženie odkladnej lehoty na sprístupnenie záverečnej alebo habilitačnej práce“ a „Čestného vyhlásenia o vydaní záverečnej alebo habilitačnej práce v rámci neperiodickej alebo periodickej publikácie až po vložení elektronickej formy záverečnej práce do UIS a potvrdení správnosti vložených údajov kliknutím na tlačidlo Odovzdanie práce.

1. **V Článku 7 ods. (10) znie:**

(10) Licenčná zmluva sa podpisuje v dvoch rovnopisoch, pričom po jednom vyhotovení dostane autor a Technická univerzita vo Zvolene.

1. **V Článku 7 ods. (11) znie:**

(11) K predĺženiu odkladnej lehoty sa vyjadruje dekan/rektor, po predchádzajúcom vyjadrení vedúceho práce. Dekan môže súhlasiť, alebo navrhnúť inú odkladnú lehotu. V prípade nesúhlasu autora sa proces podávania Žiadosti autorom a schvaľovania dekanom/rektorom opakuje až po dosiahnutie obojstranne akceptovanej odkladnej lehoty.

1. **V Článku 7 ods. (15) znie:**

(15) Po úspešnej obhajobe záverečnej práce SLDK vykoná jej bibliografickú registráciu. Bibliografické údaje sú sprístupňované prostredníctvom informačného systému knižnice.

**Čl. 2**

Tento dodatok č. 1 k Organizačnej smernici č. 1/2011 Záverečné a habilitačné práce na Technickej univerzite vo Zvolene nadobúda platnosť odo dňa schválenia vedením Technickej univerzity vo Zvolene dňa 21. januára 2013.

 Prof. Ing. Rudolf Kropil, CSc.

 rektor